

УРОК: Благотворителни акции

Диляна Илиева, преподавател в 35 СУ „Добри Войников“ ,

гр. София

Часът е проведен в 2 „В“ клас октомври - декември 2017 г.

 *„ Заедно в помощ на другите „*

**Цел на урока**

* Да се помогне на деца в нужда
* Да се осъществи реална благотворителна акция в училище
* Да се ангажират учениците и техните родители в благотворителна инициатива
* Да разберат и осъзнаят малките ученици как работи благотворителността



 **Описание**

От началото на учебната година , вдъхновени от участието си в програмата "Научи се да даряваш", учениците от 2 в клас на 35 СУ "Добри Войников" в гр. София и техните родители осъществиха няколко благотворителни кампании.

Започнахме още през септември, когато въпреки топлото и слънчево време, в час по изобразително изкуство, учениците рисуваха коледни картини, които изпратихме след това на фондация I CAN TOO за тяхната благотворителна инициатива за коледни картички, нарисувани от деца . Чрез продажбата на тези картички се набира средства за Център за деца с множествени увреждания в гр. София.

След това последва акция за даряване на хранителни продукти за домове за деца, лишени от родителски грижи. Обсъдихме с учениците защо има такива деца и защо трябва да им помагаме, как за нас някои неща са даденост, докато за други деца същите неща са лукс.

Всички родители откликнаха на инициативата и в рамките на една седмица, всеки донесе хранителни продукти, които събирахме в класната стая.

Учениците бяха изумени какво огромно количество храна се е натрупало.

Занесохме пълен багажник с най-различни неразвалящи се продукти във фондация "Хора за хората", чиято акция намерихме чрез платформата Time Heroes.

Децата получиха благодарствено писмо и грамота и бяха много доволни от доброто дело.

През декември месец нашият клас беше и един от най-активните участници в ежегодната благотводителна кампания на **35. СУ "Добри Войников" –**

**“Подари усмивка в коледна кутия”.**

Кампанията е по идея на Ученическия съвет и представлява закупуване на подаръци за деца в неравностойно положение. Идеята е всяко едно бебе, момиченце, момченце, тийнейджърка, тийнейджър да получи своя кутия и така да се почувства ценно и обичано. Тези година те подариха много усмивки на нашите бебета в Малките къщи, на много деца от Родопските села и др.

Нашият клас избра да направи подаръци за най-малките дечица - от 0 до 12 месеца и отново само в рамките на една седмица, класната ни стая се отрупа с биберони, памперси, мокри кърпички, дрънкалки, играчки, проходилка и други необходими неща за пълноценното отглеждане и развитие на най-малките. Всички събрани кутии бяха дарени на Фондация Надежда за малките – Hope for the Little Ones , която ни изпрати сърдечно благодарности и учениците от 2 в клас и техните родителите още веднъж се почувстаха герои, случващи добри дела.

**Идеи за надграждане**

*Би било добра идея децата да участват в самото физическо даряване на събраните храни/ дрехи/ подаръци и да се срещат с нуждаещите се, което ние за съжаление не успяхме да осъществим.*

*Учениците могат сами да избират благотворителните инициативи, в които да участват – чрез гласуване за предварително предложени от учителя акции или всеки да проучи заедно с родител и да предложи мисия.*